2017 m. kovo 7 d. Bendrojo Teismo sprendimas byloje Neka Novin / Taryba
(Byla T-436/14)1
(Bendra užsienio ir saugumo politika – Iranui taikomos ribojamosios priemonės siekiant užkirsti kelią branduolinių ginklų platinimui – Lėšų įšaldymas – Ieškovo pavardės palikimas asmenų, kuriems taikomos ribojamosios priemonės, sąraše – Teisės klaida – Akivaizdi vertinimo klaida – Proporcingumas)
Proceso kalba: prancūzų
Šalys
Ieškovė: Neka Novin Co., Private Joint Stock (Teheranas, Iranas), atstovaujama advokato L. Vidal
Atsakovė: Europos Sąjungos Taryba, atstovaujama A. Vitro ir M. Bishop
Dalykas
SESV 263 straipsniu grindžiamas prašymas panaikinti Tarybos sprendimą palikti ieškovo pavardę 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010, p. 39), iš dalies pakeisto 2011 m. gegužės 23 d. Tarybos sprendimu 2011/299/BUSP (OL L 136, 2011, p. 65), II priede esančiame sąraše ir 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1), IX priede esančiame sąraše; apie šį sprendimą pranešta 2014 m. kovo 15 d. pranešime.
Rezoliucinė dalis
1.    Atmesti ieškinį.
2.    Neka Novin Co., Private Joint Stock padengia savo ir pusę Europos Sąjungos Tarybos patirtų bylinėjimosi išlaidų.
3.    Taryba padengia pusę savo bylinėjimosi išlaidų.
____________
1 OL C 253, 2014 8 4.